Legea parcurilor IT a fost aprobata in prima lectura cu majoritate de voturi si se va aplica cel mai probabil de la 1 ianuarie 2016.

Autoritatile din Republica Moldova fac progrese in domeniul masuri de a pune o taxa unica de doar 7% pentru companiile de IT. Legea parcurilor IT a fost aprobata cu majoritate in prima lectura, urmand a lectura a doua sa se faca in toamna. La votarea documentului, politicienii s-au intrecut in declaratii de sustinere a IT-ului, vazut drept domeniul care are capacitatea de a scoate tara din saracie.

Legea ar urma sa se aplice din ianuarie 2016. Moldova ar putea fi mai atractiva pentru investitorii straini comparativ cu Romania, datorita costurilor mai mici pe care le au firmele. Taxele reduse si salariile la jumatate fata de Romania (350 de dolari pentru un incepator si o mie de dolari pentru un IT-ist cu experienta) ameninta pozitia Romaniei ca destinatie de outsourcing.

Initiatia legislativa ii apartine Ministerului Tehnologiei Informatiilor si Comunicatiilor, condus de Pavel Filip. De altfel, oficialul moldovean, confirmat in functie a patra oara, este cel mai longeviv membru al cabinetului de peste Prut.

Legea are scopul de a sustine sectorul IT moldovean, lucru care ar genera locuri de munca, ar atrage investitii straine si ar asigura competitivitatea companiilor active in acest stat.

Documentul propune ca firmele care activeaza in parcurile IT sa plateasca un impozit unic de doar 7 la suta, care sa cuprinda: impozitul pe venit din activitatea de intreprinzator, impozitul pe venit din salariu, contributiile de asigurari sociale de stat obligatorii datorate de angajati si angajatori, primele de asigurare obligatorie de asistenta medicată datorate de angajati si angajatori, taxele locale, impozitul pe bunurile imobiliare si taxele rutiere datorate de rezidentii parcurilor, scrie agora.md.

De asemenea, companiile inregistrate in parcuri vor fi scutite de la plata taxelor vamale si a TVA-ului pentru importul de echipamente. Ele vor obtine, de asemenea, alocatii financiare de la bugetul de stat, prin concurs.

Proiect de lege: Creare parc IT in Moldova